《彦亭节帅枉过》
清代·吴可读

三边景物报金风，十里郊原猎火红。紫塞草肥秋秣马，乌桓月落夜悬弓。

廷传铁案钞秦吏，寺有浮图识鄂公。愁绝西川旧父老，干戈满目说文翁。

作者简介：（1812—1879）甘肃皋兰人，字柳堂。道光三十年进士，授刑部主事。同治时官御史，上疏请杀诬民为逆、冤杀多人之乌鲁木齐提督成禄，语过激切，罢官。光绪初，起为吏部主事。在蓟州寺中草遗疏，请为穆宗立嗣，仰药自杀以尸谏。